**Proiect cofinantat din Fondul Social European prin Programul Operational Sectorial Dezvoltarea Resurselor Umane 2007-2013**

**Investeste in oameni!**

**FONDUL SOCIAL EUROPEAN**

**Programul Operational Sectorial Dezvoltarea Resurselor Umane 2007-2013**

**Axa prioritara 3:** „Creşterea adaptabilităţii lucrătorilor şi a întreprinderilor”

**Domeniul major de interventie 3.1:** „Promovarea culturii antreprenoriale”

**Contract nr.:** POSDRU/176/3.1/S/150319

**Titlul proiectului:** „Promovarea culturii antreprenoriale in regiunile de dezvoltare Sud-Vest Oltenia si Bucuresti-Ilfov”

**Anexa 1.**

Plan de afaceri

**Cuprins**

1. **Firma**
2. **Produsul/serviciul**
3. **Piaţa**
4. **Strategia de marketing**
5. **Planul operaţional**
6. **Planul financiar**

**Planul de afaceri**

1. **Firma (1-2 pagini)**

În acest capitol descrieţi în detaliu firma, menţionând următoarele:

1. Scurtă descriere a firmei, viziune, misiune, strategie. Care este industria/domeniul în care activaţi/doriți să activați?[[1]](#footnote-1)
2. Resurse umane: descrieţi şi explicaţi, în detaliu, politica de resurse umane, atribuţii, responsabilităţi, strategia de dezvoltare a resurselor umane. Descrieţi calificările, expertiza personalului angajat în activitatea microîntreprinderii, pe activităţi desfăşurate. Menționați numărul locurilor de muncă nou create[[2]](#footnote-2). Este recomandabil să ataşaţi, la Planul de afaceri, CV-urile angajaților, precum şi orice alt document care să susţină argumentele prezentate, fise de post, organigrama etc.
3. Obiectivele firmei – planul de dezvoltare pe termen mediu, evidenţiind modul cum acesta se corelează cu investiţia propusă prin proiect. Descrieţi obiective realiste şi credibile.
4. **Produsul/ serviciul (1-2 pagini)**
5. În acest capitol, descrieţi şi explicaţi, în detaliu, produsul/serviciul ce face obiectul investiţiei propuse în proiect.
6. Enumeraţi/ descrieţi produse/ servicii viitoare şi planificarea dezvoltării acestora, evidenţiind astfel, evoluţia strategiei de dezvoltare a produsului/ serviciului în funcţie de evoluţia pieţei.
7. **Piaţa și Strategia de marketing (3-4 pagini)**
8. Descrieţi pe scurt cine vor fi clienţii dvs, piaţa căreia vă adresaţi
9. Analiza principalelor modalităţi de distribuţie a produselor/serviciilor pe piaţă,
10. Descrieţi strategia de vânzări, strategia de abordare/introducere a produselor şi serviciilor pe piaţă.
11. **Planul operaţional (1-2 pagini)**
12. Prezentaţi informaţii cu privire la spaţiile de care aveţi nevoie pentru derularea activităţilor de producţie / vânzare / management şi organizare / furnizare servicii, inclusiv informaţii privind costurile şi modalităţile de dobândire ale acestora
13. Prezentaţi echipamentele de care veţi avea nevoie în derularea afacerii şi costurile acestora
14. **Planul financiar**
15. Detaliaţi [**Anexa 1.a.Finanţarea proiectului**](#Anexa_1a). În această secţiune vor fi incluse informaţii cu privire la capitalul necesar finanțării planului de afaceri, dar şi originea acestora (fonduri interne/cheltuieli neeligibile sau fonduri externe/cheltuieli eligibile).
16. Realizati o previzionare a veniturilor și a cheltuielilor pe 3 ani. Previziunile veniturilor reprezintă o situaţie financiară care rezumă câştigurile afacerii într-o perioadă de timp specifică. Conţine cel puţin două secţiuni majore, venituri şi cheltuieli. Veniturile sunt intrări care rezultă din livrarea produselor şi furnizarea serviciilor către clienţi; rezultă din operaţiunile curente ale afacerii. Cheltuielile provin din consumul resurselor pentru a genera veniturile şi a atinge misiunea.

1. *Domeniul de activitate în care se realizează investiţia este eligibil, (vezi lista coduri CAEN eligibile din prezenta Metodologie) în caz contrar, se consideră că întreprinderea nu întrunește criteriile de eligibilitate și va fi descalificată/respinsă de la finanțare.* [↑](#footnote-ref-1)
2. *Fiecare întreprindere infiinţată în cadrul schemei de ajutor de minimis va trebui sa asigure crearea a cel puţin două (2) locuri de muncă ce vor fi menținute cel puțin 6 luni după finalizarea proiectului „Promovarea culturii antreprenoriale în regiunile de dezvoltare Sud-Vest Oltenia și București – Ilfov”; în caz contrar, se consideră că întreprinderea nu întrunește criteriile de eligibilitate și va fi descalificată/respinsă de la finanțare.* [↑](#footnote-ref-2)